La Cecoslovachia la jera un Stato de l'Europa Çentrale. La xe nasùa inte 'l 1918 cuando i ga deciarà l'independença da l'Inpero Àustro-Ongàrego a la fin de la Prima Guera Mondiale. Inte 'l 1938 la jera sta dividesta da la Zermania nazista dopo i Acordi de Monaco, prinçipalmente dando la rejon de i Sudeti a 'sta ùltema e la Rutenia subcarpàtega a l'Ongarìa. La finì de esìstar inte 'l 1939 creando el Protetorà de Boemia e Moravia e la Repùblega Slovaca tute e do soto el controlo de Hitler. Inte 'l 1945, dopo la fin de la Segonda Guera Mondiale, se ga recreà la Cecoslovachia soto el controlo de Stalin e dopo de 'l Pato de Varsavia. Tra 'l 1967 e 1968 ghe xe sta na revoluçion, la Primavera de Praga, stroncada militarmente da 'l Bloco soviètego. La se ga siolto el 1° zenaro de 'l 1993 cuando i cechi e i slovachi i ga sielto paçifegamente de divìdarse, dando orìsene a la Repùblega Ceca e a la Repùblega Slovaca.